**Årsberetning 2015.**

**Styret har i 2015 bestått av:**

Leder: Trond Erik Bergersen – Helvik Vel

Nestleder: Knut Næsje – Ursvik Vel

Styremedlemmer: Søgnhild Øsvold - Sjøstrand Vel

Terje Larsen - Hellvikskog vel

Harald Opsand – Blylaget Vel

Vigdis Bryn - Solbakken Vel

Torunn Stangeland – Bomannsvik vel

Sekretær: Grethe Marie Belboe

Revisor: Statsautorisert revisor Herman Olav Grøv i firma Unik Revisjon AS.

Valgkomite: Per Hopsø fra Bomansvik vel og Arne Lendl fra Nesoddtangen vel

Velforbundets representanter på Stiftelse Hellviktangen:

Representant: Terje Larsen – 1 år

Vara: Trond Bergersen – 1 år

**Medlemmer:**

Vi har 33 medlemsforeninger. Totalt pr. 31.12 representerte vi 2668 som er en nedgang på 2 medlemmer fra i fjor.

**Styre- og arbeidsmøter:**

Det ble avholdt 11 styremøter i perioden i tillegg til en rekke arbeidsmøter blant styremedlemmer, samt et strategimøte i februar. Hele styret har i tillegg behandlet saker og vært i kontakt via telefon og e-post.

Viktig for Nesodden Velforening har i år vært å delta på møter hos sine medlemsvel, dette for å få enda bedre kontakt med våre medlemmer, høre på deres kjernesaker og lære mer av hvordan de har organisert seg.

Velforbundet har også i tradisjonen tro presentert seg for Formannskapet med ønske om kommunale midler til støtte for veisikring.

**Økonomi:**

Driftsinntekter var i 2015 kr 200 589 og driftsutgiftene var kr 207 031. Dette ga et driftsunderskudd på 6 442 kroner. Vi hadde finansinntekter på 2 968 kroner, slik at vi totalt sett gikk med 3 474 kroner i underskudd.

Vår hovedinntektskilde har normalt vært medlemskontingenten og tilskudd fra Nesodden kommune. Hvert vel betaler 50 kr pr medlem. Beløpet fastsettes på årsmøtet. Medlemsinntektene for 2015 var 132 350. I 2015 mottok vi 25 000 til driftsstøtte fra Nesodden kommune, og 175 000 til veilys/trafikksikkerhetstiltak.

**MVA kompensasjon:**

Lotteristiftelsen refunderte 78,3% av det søkt og godkjent beløpet.

Disse medlemmene har fått MVA refusjon

Dalbo kr. 19 027

Svestad kr. 3 407

Tjernskogen kr. 3 111

Ursvik kr. 14 055

Fjordvangen kr. 1 830

Nesodden Velforbund kr. 12 641

Følgende vel fikk utbetalt støtte i 2015:

Det var Alværn og Fagerstrand som har fått utbetalt veisikringsmidler.

**Tilskudd til velene.**

Alværn vel fikk kr 5000 i tilskudd til flytepontonger i form av gave i anledning av 65 års jubileum.

**Status og progresjon på sentrale styresaker:**

**Brøytesaken:**

Brøytesaken ble utførlig behandlet i forrige årsmøte med et resultat som ble vurdert som greit av styret ut i fra de rådende omstendigheter. Siden den gang har kommunestyret vedtatt å sette ut brøytingen etter en ny modell når dagens avtale utgår. Modellen er ment å dele inn Nesodden i roder som ikke gir en monopolløsning på brøyting som har vært praksis til nå. Dette ble også foreslått av Nesodden Velforbund i forrige årsmøte. Nesodden Velforbund vil følge sakens videre behandling i kommunen. Hovedmålet vil være at kommunen går tilbake til den ordningen som ble framforhandler for ca. 20 år siden og overtar brøyting av alle veier som før, slik at det blir likhet for alle innbyggere.

**Veilys:**

Følgende er status for veilys i private veier på Nesodden:

* Vedrørende vedlikehold av veilys videreføres dagens praksis inntil arbeidsgruppa har kommet med sine konklusjoner og anbefalinger
* I henhold til hovedplan for vei bekoster Nesodden kommune alle strømutgifter knyttet til veilys på private veier
* Det er etablert en arbeidsgruppe bestående av representanter for Nesodden Velforbund og kommunen. Arbeidsgruppa ble etablert i møte den 4. november 2015.

Etter møtet den 4. november skulle kommunen kalle inn til nytt møte. Det er enda ikke gjort. I mellomtiden er følgende informasjon innhentet:

* Follo Nett eier og drifter alle stolper som har tilførselsstrøm, dvs. strøm til boliger og annet. Follo Nett uttaler i telefonsamtale at de ikke har ansvar for lysarmatur og strøm til lys på disse stolpene. Follo Nett uttaler videre at stolper med kun veilys ikke er deres ansvar.
* Det finnes ikke en totaloversikt over stolper på Nesodden, men i Follokart finnes alle stolper og informasjon om disse som kan hentes fram.
* Det er ikke avklart hvem som eier lysarmatur og stolper med kun veilys. Follo Nett uttaler at ved salg av Nesodden E-verk fortsatte kommunen eierskap og drift av dette. Nesodden Velforbund har etterlyst avtalen fra den gang e-verket ble solgt. Det antas at denne avtalen vil kunne belyse eierskap til infrastrukturen til veilys. Etter samtaler med enkelte vel og veilag er det ingen som kjenner seg igjen i at de eier veilys. Antagelsen er at tidligere Nesodden E-verk monterte og hadde eierskap til dette, og at dette eierskapet ble videreført av kommunen etter salg av e-verket.
* Inntil eierskapet er tilstrekkelig belyst bør kommunen fortsette dagens praksis som også innebærer vedlikehold av armaturer foruten pæreskift.

Drift og vedlikehold av veilys viser seg å være kostbart. I tillegg krever det en viss kompetanse å påta seg et slikt ansvar. Nesodden Velforbund mener derfor at ansvar for veilys i sin helhet overtas av Nesodden kommune, og at dette punkt slettes eller kommenteres ut fra Hovedplan Vei 2013-2923. Dette foreslås som hovedfokus for det kommende året.

**Grasrotandelen:**

Oppspart beløp i 2015 er 592,31 kr.  
De som ønsker å gi sin grasrotandel til Nesodden Velforbund: organisasjonsnummeret vårt er 970994912 eller søk oss opp på www.norsk-tipping.no/grasrotandelen. Statistikk finnes her: https://www.norsk-tipping.no/grasrotandelen#search=970994912.

**Fellesvellets avis:**

Fellesvellets avis er NVFs viktigste kommunikasjonskanal og ble i 2011 gjort om til en ren nettavis.

Styret har hatt det redaksjonelle ansvaret og Grethe Marie Belboe har hatt ansvaret for å redigere det redaksjonelle stoffet og produsere avisen. Det ble i 2015 ikke solgt noen annonser i nettavisen. Styret har i 2015 jobbet med å få avisen tilbake som en enkel avis på papir igjen, og vil fortsette denne jobben i 2016.

**Websiden vår -** [**www.nesoddenvelforbund.no**](http://www.nesoddenvelforbund.no)**:**  
Vi har i året som har gått brukt websiden aktivt og oppdatert med hendelser som vi har vært opptatt av. Det er blitt jobbet en del med at flere vel skal bruke denne siden mer aktivt. Vi har også vært ganske aktiv på Facebook-siden. Vi jobber kontinuerlig med å oppdatere innholdet på websiden for å gjøre den så brukervennlig som mulig.

**Strøsand:**

1. Oktober var fristen for bestilling av strøsand. Ved fristens utløp, var det få vel som hadde

bestilt. Færre enn vanlig. Om det skyldes den milde høsten, vites ikke.

Dato-fristen som er satt, er for å få flest mulige vel til å bestille innen fristen, og med det, få strøsanden så billig som mulig. Med fulle strøsand-kasser, vil velene være forberedt til snøen og glatta som kommer. Etterbestillinger i "hytt og pine" blir dyrere.

Erfaringen fra perioden, er at velene begynte å bestille da de forstod at det kunne bli et problem hvis de ikke bestilte. Alle bestillinger er blitt ekspedert.

Samarbeide med leverandøren har også denne vinteren vært godt.

**Steinmaterialer:**

Styret har en løpende avtale med Franzefoss om fellesrutiner på bestilling av stein og sand. Avtalen gir gode rabatter og administrative rutiner er å finne på websiden vår. Avtalen må fornyes hvert år, hvis det er interesse for det.

**Sam-bestilling av hekkplanter:**Vi har fått i gang en avtale med Reiersøl Planteskole som gir oss SUPERGODE priser på hekkplanter. Dette tilbudet vil bli gitt til alle medlemmene hvert år. Tilbudet sendes ut på mail til alle våre medlemsvel med oppfordring til å videresende til sine vel-medlemmer. Tilbudet varsles også på Facebooksiden vår.  
Vi sender samlet bestilling til Reiersøl, og de sender plantene til en adresse på Nesodden. I 2015 var det 4 medlemmer som benyttet seg av dette tilbudet.

**Stiftelsen Hellviktangen:**

NVFs representant i stiftelsens styre har dette året vært Terje Larsen. Vararepresentant har vært

Trond Bergersen.

**Vellenes Fellesorganisasjons (VFO) 2015:**

Nesodden Velforbund ønsker gjennom Nesodden Velforbunds Årsberetning å informere om Vellenes Fellesorganisasjon da medlemskapet her har betydning for våre medlemmer.

Målsetting:

«Vellenes Fellesorganisasjon skal være et landsomfattende forbund av velforeninger og andre nærområdeforeninger og deres fellesorgan på kommunenivå. Formålet er å styrke frivillig initiativ og innsats av lokalbefolkningen i by- og bygdeområder».

Velforeningenes stilling i juridisk og skattemessige saker.

Ulike offentlige organer har forskjellige definisjoner av frivillige foreninger og betydningen av allmennyttighet. De har ofte dessuten uklare forestillinger om hva et vel er. Dette har som konsekvens at vellene behandles på en ikke forutsigbar måte av skattemyndigheter og i forbindelse med Mva, stønader og kompensasjoner.

Kollektive forsikringer

Alle medlemmer er dekket av en kollektiv forsikringsavtale med Gjensidige. Forsikringsdekningen gjelder ansvarsforsikring, forsikring for ulykker under dugnadsarbeid, styreansvar og yrkesskader.

Moms-kompensasjon

155 velforeninger var med på vår samlesøknad om Mva kompensasjon til Lotteritilsynet og fikk utbetalt kr. 1 945 674,-.

Medlemsservice:

StyreWeb, det nye systemet for medlems-registrering og regnskap for velforeningene er tatt i bruk av 133 velforeninger. StyreWeb brukes også av VFO sentralt.

Sekretariatet har daglig henvendelser fra velforeninger. Mange henvendelser gjelder juridiske spørsmål, hvorav noen blir saker for juridiske samarbeidspartner, Kluge Advokatfirma DA.

Lekeplasser

Samarbeidet med Norsk lekeplassforum fortsetter, men Norsk Lekeplassforum er gått inn i organisasjonen Bad, Park og Idrett.

De ovenfor nevnte punktene er noen av de sentrale aktivitene for VFO, men for fullstendig oversikt benytt VFOs nett side: www.velforbundet.no/

Styret i Vellenes Fellesorganisasjon 2016 – 2017:

Leder Erik Sennesvik, Berger og Rykkinn Vel og Bærum Velforbund

Nestleder Søgnhild Østvold, Nesodden Velforbund

Kasserer Steinar Fjærvoll, Asker Velforbund

Styremedlem Christine Holmen, Skillebekk vel, Nittedal

Styremedlem Eystein Lie, Velforeningenes Fellesutvalg Haugesund, Kari-Kleiva vel

Styremedlem Eva Reistad, Hasle og Frydenberg vel, Oslo, Kontaktutv. for velfor. i Oslo

Varamedlem Ruth Våpenstad, Persaunet velforening, Trondheim

Varamedlem Geir Sture Iversen, Borg og Liland vel, Bøstad, Vestvågøy

Varamedlem Runa Helmersen, Slottet vel, Nordre Frogn

Varamedlem Odd Einar Dørum, Hoffsbyen vel, Oslo

Nesodden, april , 2016

Styret